Diari Oficial de la Generalitat Valenciana


Sumari del DOGV 3942, del 19-02-2001 (2001/1408)

ACORD de 13 de febrer de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Segorbe.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3942

Data del DOGV
:   19-02-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/1408


Data del document
:   13-02-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Segorbe
    * administració local
    * expropiació

ACORD de 13 de febrer de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Segorbe. [2001/F1408]
  
El Govern Valencià, en la reunió del dia 13 de febrer de 2001, adoptà l'acord següent:
  
L'Ajuntament de Segorbe, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de protecció de la catedral, declarada com a bé d'interés cultural.
  
Aquesta declaració d'urgent ocupació es justifica per les següents raons:
  
Les obres de protecció de la catedral, declarada com a bé d'interés cultural, han de realitzar-se amb celeritat, ja que cal la disposició dels solars per a accedir als patis i criptes. El projecte forma part de les obres necessàries per a dur a terme l'exposició de La llum de les imatges l'any 2001, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que van ser resoltes pel Ple de la corporació. En l'expedient consten l'aprovació del projecte d'obres, el informe del tècnic municipal sobre la viabilitat del projecte i la concordança dels béns a expropiar amb el projecte aprovat, així com la retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de Govern Valencià, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Segorbe per a l'execució del projecte de protecció de la catedral, declarada com a bé d'interés cultural.
  
Relació de béns afectats
  
Edifici: carrer de Colón, número 16.
  
Propietari: hereus del senyor Francisco Martín Comba.
  
Superfície: no consta superfície inscrita en el Registre de la Propietat de Segorbe. Superfície segons cadastre: 34 metres quadrats de solar.
  
Límits: dreta, hereus del senyor Diodoro Carot; esquerra, hereus de Valentina Font, i fons Santa Església Catedral.
  
Dades registrals: finca inscrita en el Registre de la Propietat de Segorbe, en el tom 20, llibre 5, foli 186, finca 823.
  
Valoració: 6.577.787 pessetes.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions, només a l'efecte d'esmenar possibles errors que s'hagen produït en indicar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c) de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa al cas, contra la desestimació presumpta d'aquest pel transcurs d'un mes, es podrà interposar, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb allò que s'ha establit en els articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 13 de febrer de 2001
  
El conseller secretari del Govern Valencià,